
	Argumentai:
        ES galioja bendra taisyklė, draudžianti perkelti reglamentų nuostatas į nacionalinę teisę, net ir perrašant reglamentą pažodžiui. Tai lemia reglamentų teisinė charakteristika, apibūdinama EB sutarties 249 straipsnyje nusakytais požymiais: visuotinai ir tiesiogiai taikomi bei privalomi visa apimtimi. Tokiu būdu reglamentas galioja valstybėje narėje savaime ir toks, koks yra priimtas.
         Dažnai reglamentai reikalauja, kad valstybės narės priimtų vadinamuosius papildančius (pagalbinius) nacionalinės teisės aktus kurių reikia reglamentui įgyvendinti. Tai yra ir aktai, susiję su tam tikrų administracinių taisyklių parengimu, kuriais ji nustato sankcijas (administracines ar baudžiamąsias) už reglamento pažeidimą. Nustatant tokią sankciją, jos dispozicija turi būti formuluojama pagal reglamento reikalavimus arba valstybė narė gali daryti nuorodą į konkretų reglamentą. 
          Pasirinkdama sankciją, valstybė narė ją inkorporuoja tinkamu teisės aktu atsižvelgdama į savo nacionalinės teisės sistemą ir sankcijų vietą joje. Sankcija privalo būti efektyvi, turi būti suderinta su valstybės vykdoma bausmių politika ir turi atitikti proporcingumo principą.             Jei bausmė yra per griežta ar neadekvati pažeidimo turiniui, daromi dar pavojingesni nusikaltimai jai išvengti, o jeigu per švelni negalima pasiekti gėrių apsaugai numatytų tikslų.  Taipogi, reikėtų įvertinti ir tai jog dažniausiai žvejybą vykdo ūkio subjektai, nelegalios žvejybos mastą ir vertę ekonomine prasme.
          Įvertinus šiame projekte siūlomus baudų dydžius, bei šiuo metu galiojančių administracinių nuobaudų dydžius, o taipogi ir jų ryšį su Žuvininkystės įstatymo projekte Nr.XIIP-3461(4) įtvirtintas sankcijas už nustatytos žvejybos tvarkos pažeidimus, galima teigti, jog už vienus pažeidimus administracinės nuobaudos yra per švelnios, o už kitus per griežtos. Būtina numatytas baudas pagrįsti, bei suderinti su jau galiojančiomis ir projekte pasiūlytomis baudomis. 
          Už žuvų, kurioms taikomas Reglamento (ES) Nr. 1380/2013 15 straipsnyje nustatytas reikalavimas ir kurios yra mažesnės negu Europos Sąjungos ir Lietuvos Respublikos teisės aktų nustatyto minimalaus dydžio, pardavimą ar supirkimą žmonių maistui, draudžiamų perdirbti, parduoti ar supirkti uždraustos žvejybos metu sužvejotų šviežių žuvų ir tų rūšių žuvų, kurioms netaikomas Reglamento (ES) Nr. 1380/2013 15 straipsnyje nustatytas reikalavimas ir kurios yra mažesnės negu Europos Sąjungos ir Lietuvos Respublikos teisės aktų nustatyto minimalaus dydžio, naudojimo nuostatų pažeidimą, neteisėtos, nedeklaruotos ir nereglamentuotos žvejybos, nurodytos Reglamento (EB) Nr. 1005/2008 2 straipsnyje, produktų laikymą, vežimą, perdirbimą, pardavimą ir supirkimą siūloma bausti žymiai švelniau nei už tokių produktų žvejybą.     Negalima neatkreipti dėmesio į numatytų baudų intervalus. Svarbu diferencijuoti baudas pagal nusižengimų sunkumą, nes taip rasis daugiau teisingumo ir mažiau pagundų visiems proceso dalyviams neteisėtai bandyti manipuliuoti ar daryti įtaką atsakingiems asmenims. 
        Visi išvardinti galimi pažeidimai, yra vienos tos pačios sekos, nes jei nelegalios žvejybos produktai nebūtų superkami, perdirbami ir parduodami, tai ir nebūtų tokia žvejyba vykdoma. Projektu siūlomų baudų dydžiai yra simboliniai, neproporcingi ir nestabdo, šių pavojingų veikų, todėl nebus pasiekti ES reglamentuose numatyti tikslai. Tokiu būdu būtina sugriežtinti atsakomybę už nurodytas veikas.
       
Siūloma: 
Pakeisti įstatymo projekto 299 straipsnį ir jį išdėstyti taip:
„299 straipsnis. Su žvejybos produktų gamyba, laikymu, vežimu, perdirbimu, pardavimu ir supirkimu susiję pažeidimai, atstovaujančiosios žvejybos produktų gamintojų organizacijos arba atstovaujančiosios akvakultūros produktų gamintojų organizacijos nustatytų gamybos ir prekybos, produktų atsekamumo nuostatų pažeidimas
[bookmark: part_04ee28eb40f74c2a9982a4adbb7b0e88]1. Atstovaujančiosios žvejybos produktų gamintojų organizacijos arba atstovaujančiosios akvakultūros produktų gamintojų organizacijos nustatytų gamybos ir prekybos nuostatų taikymo versline žvejyba užsiimantiems šioms organizacijoms nepriklausantiems žuvų augintojams arba žuvų išteklių naudotojams pažeidimas
užtraukia baudą nuo trisdešimt trejų šimtų iki vieno šimto penkiasdešimt vieno tūkstančio eurų.
[bookmark: part_da8f7ef3213c477d84c455063a380f69]2. Žuvų, kurioms taikomas Reglamento (ES) Nr. 1380/2013 15 straipsnyje nustatytas reikalavimas ir kurios yra mažesnės negu Europos Sąjungos ir Lietuvos Respublikos teisės aktų nustatyto minimalaus dydžio, pardavimas ar supirkimas žmonių maistui
užtraukia baudą nuo trisdešimt trejų šimtų iki vieno šimto penkiasdešimt vieno tūkstančio eurų.
[bookmark: part_0062e65a3e454d5798b54e2275fc2cbf]3. Draudžiamų perdirbti, parduoti ar supirkti uždraustos žvejybos metu sužvejotų šviežių žuvų ir tų rūšių žuvų, kurioms netaikomas Reglamento (ES) Nr. 1380/2013 15 straipsnyje nustatytas reikalavimas ir kurios yra mažesnės negu Europos Sąjungos ir Lietuvos Respublikos teisės aktų nustatyto minimalaus dydžio, naudojimo nuostatų pažeidimas
užtraukia baudą nuo devyniasdešimt penkių šimtų iki dviejų šimtų devyniasdešimt  vieno tūkstančio penkių šimtų eurų.
[bookmark: part_c86ce11120de4fec95cdec6d1a636978]4. Žuvininkystės produktų atsekamumo nuostatų gamybos, laikymo, vežimo, perdirbimo, pardavimo ir supirkimo etapuose pažeidimas
užtraukia baudą nuo devyniasdešimt iki dviejų šimtų devyniasdešimt eurų.
[bookmark: part_5e72fbd10de6464e9407a2102a5057ad]5. Neteisėtos, nedeklaruotos ir nereglamentuotos žvejybos, nurodytos Reglamento (EB) Nr. 1005/2008 2 straipsnyje, produktų laikymas, vežimas, perdirbimas, pardavimas ir supirkimas
užtraukia baudą nuo vieno šimto penkiasdešimt vieno tūkstančio iki dviejų šimtų devyniasdešimt  vieno tūkstančio penkių šimtų eurų.
[bookmark: part_284060d7c007476eacbeca617c4faafb]6. Šio straipsnio 2 ir 3 dalys netaikomos akvakultūros produktams su patvirtinamaisiais dokumentais. Šio straipsnio 3 dalis taip pat netaikoma žuvims, skirtoms žuvivaisai, ir vidaus vandenyse sužvejotų mažesnių negu nustatyto minimalaus dydžio žuvų  kiekis yra leistinas.
[bookmark: part_2f50734c585942149a0e160445cdb5d6]7. Už šio straipsnio 2, 3, 4, 5 dalyse numatytus administracinius nusižengimus gali būti skiriamas žuvų ar žuvininkystės produktų konfiskavimas.“

